Elizabeth II (links), die huidige koningin van Brittanje, was nog altyd dié voorbeeldige en stabiliserende faktor in ’n monargie wat reeds deur baie onstuimige waters gegaan het. In hierdie opsig tree sy lofwaardig in die voetspore van die eerste koningin Elizabeth van Engeland, ’n geliefde heerseres in ’n tyd toe die Europese koninklikes nog dikwels sou kon maak en breek net soos dit hulle behaag het...
• Elizabeth I is gedurig deur ’n streep minnaars agtervolg. Maar, omdat sy besef het ’n huwelik sou die einde van haar beheer oor die land beteken, het sy nooit getrou nie. Sy het ’n mitiese aura om haarself geskep wat op die Middeleeuse ridderverhale gegrond was. Haar minnaars, wat haar as ’n maagdelike jonkvrou beskou en soos ridders opgetree het, was sowel galant as onderdanig teenoor haar...
Dis amper soos ’n sprokie. ’n Menigte naaldwerksters, vragryers, tuiemakers en skrynwerkers was weke lank met die voorbereidings besig. Sowat 630 m blou tapytstof is aangekoop vir die optog deur die abdy, en die kostuums vir die koningin se personeel kos byna tienduisend pond.
Op haar kop was ’n prinseskroon. Haar rok was so styf van die goue versiersels dat dit glo soos ’n harnas uitgestaan het. Sy is gevolg deur ’n kavalkade van sowat duisend ruiters, en aan weerskante van haar was talle opgesmukte lakeie.
En nou, vandag, word sy met glans en glorie in die abdy gekroon. Toe sy aan haar volk voorgestel word, bulder die skares hul goedkeuring, en orrels, trompette, tromme, fluite en klokke gaan so luid te kere dat dit, volgens een skrywer van hierdie tyd, klink asof die wêreld vergaan. Hierna gaan die optog na die Paleis van Westminster vir ’n lang feesmaal.
Die klein prinsessie is aan een van die bediendes toegewys en in ’n huis op die platteland grootgemaak waar sy min van haar ouers gesien het. Anne het wel kort daarna ’n seun verwag, maar daar was ’n miskraam en haar man het haar verwerp.
Intussen het Henry nog drie keer getrou, maar nie weer pa geword nie. Hy is in Januarie 1547 oorlede toe Elizabeth maar net dertien was. Hoewel sy en Edward hul pa net ’n paar keer gesien het, was hy steeds vir hulle die koning. Toe hulle hoor dat hulle wees is, het hulle aan mekaar vasgeklou en gehuil.
Maar die ondervinding was ook goed vir Elizabeth, want in die ses jaar toe haar halfbroer regeer het, het sy haar waardevolste les geleer—hoe om in die gevaarlike politieke wêreld te oorleef.
Philip is terug Spanje toe en het sy vrou haar eie gang laat gaan. Soos die Engelse gevrees het, het hy hulle by die oorlogvoering betrek en veroorsaak dat hulle Calais, hul enigste oorsese gebied, verloor het.
Al hierdie eienskappe sou haar help in die haas onmoontlike taak om koningin te wees in ’n tyd toe vroue as die mans se mindere beskou is.